VIRON PASTORIT AREENALLA Kärt Tamm ja Veikko Võsu 2/2
Hei! Tervetuloa ohjelman pariin.
Tämänkertainen aiheemme on "Jeesus, ainoa tie".
Kanssani on pastori Veikko Võsu Nõmmen baptistiseurakunnasta.
Hei Veikko! Kiva kun tulit puhumaan tästä aiheesta.
Hei Kärt, samat sanat! - Kirjailija C. S. Lewis, -
joka oli ateisti ja tuli uskoon, on tutkinut syvällisesti -
uskovana olemisen merkitystä.
Hänen mukaansa ihmisen sisimmässä on kaipaus.
Kaipaus johonkin, rauhaan ja täyteyteen, -
ja se hallitsee meitä ulkoiseen tilanteeseen katsomatta.
Sen voi saavuttaa vain Jeesuksen avulla.
Moni etsii vastauksia Raamatun lisäksi itseapuoppaista -
ja hakee sisäistä rauhaa joogasta.
Tiedän tapauksen, jossa pastori, kun ei osannut antaa neuvoa, -
lähetti seurakuntalaisensa kaukoparantajan luo.
Missä kulkee raja? Kun luen itseapuopasta, -
rikonko ensimmäistä käskyä "älä pidä muita jumalia"?
Näiden juttujen kanssa on niin, -
että ihmisillä on halu tehdä itselleen esimerkiksi jumala -
tai muokata jumalaa oman tahtonsa mukaiseksi.
Toiseksi ihminen haluaa luoda itse tien Jumalan luo.
On mielenkiintoista, -
että Vanha ja Uusi testamentti puhuvat tästä selkeästi.
On tärkeä ymmärtää, että Jumala ei kaupittele itseään.
Jeesus ei tule kuin myyntimessuille -
kauppaamaan itseään ihmisille.
Hän vain sanoo, miten asia on.
Esimerkiksi Mooseksen saamat 10 käskyä eivät ole käskyjä, -
kun katsotaan hebreankielisiä alkutekstejä.
Niissä sanotaan, että sinulla on vain yksi ainoa Jumala.
Ne ovat siis toteamuksia. - Niin, näkökulma asiaan.
Jumala sanoo, miten asia on. Kyse on siitä, -
että Hän kutsuu ihmistä mukaansa -
ja sanoo, että tässä ovat jalkapallokentän rajat, -
jonka sisällä pelataan. Ulkopuolella ovat noidat ym.
Rajat ovat tässä. Jos tahdot, tule mukaan, -
niin pelataan, näillä säännöillä.
Jumala sanoo selkeästi, miten asia on.
Samoin Jeesus sanoo selvästi, että Hän on ainoa tie Isän luo.
Emme tiedä muista teistä, millä tavalla ja kenen kautta.
Varsin laajalle on levinnyt käsitys -
yksi Jumala, monta tietä.
Että kaikki tiet veisivät Jumalan luo.
Että on yksi Jumala, -
ja me kapuamme Hänen luokseen eri teitä.
Jeesus sanoo selvästi, että kukaan ei kiipeä minnekään, -
vaan Hän tuli ihmiseksi, ja kun otamme Hänet vastaan, -
Hän on ainoa tie Isän luo.
Voisimme sanoa niin, -
että ihmiset voivat kuvitella itselleen monenlaisia asioita -
ja luoda käytäntöjä, mutta jos haluaa asioida Jeesuksen kanssa, -
kuninkaiden kuninkaan, herrain herran, kaiken luojan, -
hengellisesti hierarkiassa korkeimmalla olevan kanssa, -
meidän on katsottava niitä sääntöjä ja malleja, -
joita Hän antaa meille, miten pääsemme Hänen luokseen.
Siksi Isä lähetti Poikansa, jotta pääsisimme Isän luo.
Meidän on siis muututtava sen mukaisesti, -
miten asiat on säädetty Jumalan sanassa -
eikä muuttaa sääntöjä mieluisiksi ja ajatella, että tämäkin käy.
Luonnollisesti kyse on uskosta. Jos kerron tämän buddhalaiselle, -
hindulaiselle, taolaiselle tai newagelaiselle, -
he uskovat omaan oppiinsa. Minun on vaikea selittää heille -
sitä totuutta, mihin minä uskon.
Kyse ei ole vain selittämisestä. Usko on myös ilmestystietoa.
Se tulee ylhäältä, ja voimme kysyä ja pyytää sitä.
Silloin on hankala hetki, kun sitä ei ole.
Mitä teemme silloin?
Aivan. Meillä kaikilla on tunteita. Sanotaan vaikka, -
että tiedän, että pitää antaa anteeksi, Jeesus sanoo niin, -
mutta en pysty. Viha ihmistä kohtaan, -
joka on pettänyt ja kohdellut minua epäoikeudenmukaisesti -
vain kasvaa ja koen olevani tämän asian orja.
En pysty tekemään mitään, tunne vain kasvaa sisälläni.
Sitten joku itseapuguru, esim. Anthony Robbins, sanoo, -
että on ajateltava positiivisesti. Uskovana ajattelen samoin.
Raamattu antaa ohjeet, mutta en pysty noudattamaan niitä.
Mutta ehkä itseapuopas auttaa. Kyse voi olla uskonpuutteesta -
tai siitä, etten ole vielä kohdannut elävää Jumalaa, -
Pyhää Henkeä. - Todennäköisesti asia on niin.
Henkilökohtainen suhde Jumalaan puuttuu vielä -
Pyhän Hengen kautta tavalla, josta puhuimme viime jaksossa.
On tärkeää, että ihmisellä on henkilökohtainen suhde Jumalaan.
Miten oppii tuntemaan ketään, jos suhde puuttuu?
Tiedän, mitä Hän sanoo, mutta miten Hänen luokseen pääsee?
Ainoa keino on kysyä ja pyytää. Asiat on säädetty Sanassa, -
jotta tulisimme Hänen luokseen ja pyytäisimme sitä Häneltä.
Ihmisellä, joka haluaa löytää totuuden, -
on aina mahdollisuus siihen. Hän voi kysyä.
Jos hän ei osaa tai ei ole koskaan ajatellut sitä, -
onko kuninkaiden kuningas tai Jeesus olemassa, -
tiedän monen pyytäneen, että Jumala, jos olet olemassa, -
ilmaise itsesi minulle jollain sellaisella tavalla, -
että ymmärrän sen. Ja meidän Luojamme tekee niin.
Sanan mukaan anova saa, etsivä löytää ja koputtavalle avataan.
Mutta kun ihminen yrittää auttaa itse itseään, -
oli kyse sitten itseapuoppaista, new agesta tai muusta, -
hän ei löydä perille.
Mutkan kautta hän voi päästä perille ja löytää totuuden.
Ihminen kulkee omaa tietään ja etsii ja kokeilee.
Puhuin hiljan miehen kanssa, joka opiskeli reikihoitoa -
ja sitä, miten ihmisen energia liikkuu, harrasti joogaa jne.
Sitten eräänä hetkenä hän kohtasi elävästi Kristuksen.
Hän tunsi sydämessään, -
että kaikki, mitä hän oli tehnyt siihen saakka, oli väärin.
Tämä totuuden tunne on peräisin siitä, -
kun Jumalan henki tulee ihmisen sisimpään -
ja alkaa puhua ja ohjata oikeaan suuntaan.
Se on ainoa vaihtoehto. Siksi puhuimmekin aiemmin, -
että uskova voi olla uskova vain, kun Pyhä Henki elää hänessä, -
muutoin kyse on käskyjen täyttämisestä omin voimin.
Se ei onnistu, minkä vuoksi joku turvautuu itseapuoppaisiin -
ja pastori kaukoparantajaan.
Vielä käskyistä ja kielloista. Miten uskova näkee ei-uskovan?
Katsoin Woody Allenin elokuvan.
Hän kertoi päähenkilön avulla tarinan varsin ironisesti.
Tarinan kaksi poikaa olivat tunnollisia kristittyjä.
He kävivät seurakunnassa ja täyttivät käskyt, -
mutta sisimmässään he vihasivat epäoikeudenmukaisuutta -
ja sitä vastaan, etteivät voineet ilmaista sitä, -
sillä Raamattu sanoo vihastukaa, mutta älkää tehkö syntiä.
Mutta kun viha elää sisällä, se on jo syntiä.
Lopulta he ottivat aseen ja tappoivat jonkun.
Käskyn täyttäminen itsessään ei ole ratkaisu, -
kun yrittää omin voimin täyttää käskyt.
Elokuvaohjaaja ei tiennyt, että Pyhän Hengen ilmestyksen avulla -
selviydymme tilanteesta. Usein emme tiedosta omia tunteitamme.
Jokainen on pelännyt, suuttunut ja itkenyt.
Milloin muuten itkit viimeksi? - Aika henkilökohtainen kysymys.
Taisin itkeä viikko sitten.
En tiedä oliko se itkua, mutta kyyneleitä valui.
Virolaismiehet eivät paljon itke, mutta minulta se alkaa sujua.
Syynä oli se, -
että kun näin itsessäni sellaisia luonteenpiirteitä, -
joita en itse suvaitse, -
minuun iski sillä hetkellä epätoivo.
En halunnut käyttäytyä niin -
tai käyttää sellaisia sanoja. Halusin olla toisenlainen.
Tietyssä mielessä se on katuvaisen rukous.
Parannuksen teko. - Niin. Ja se tuli itkun kera, -
ja ymmärsin voimattomuuteni.
On mielenkiintoista, -
miten Jumala tulee henkensä kautta -
ja antaa syvän rauhan.
Hän sanoo: "Älä hermoile, älä murehdi.
Minä olen aloittanut ja minä lopetan. Vien sinua eteenpäin.
Ja heikkoudessasi minä teen sinut vahvaksi."
Tämän koin sillä hetkellä kyynelten saattelemana.
Onko sinulla tunteita, joita et vie Jumalalle, -
joiden kanssa taistelet itse omalla tahdonvoimallasi?
Vien kaikki Jumalan eteen.
Siinä mielessä olen avannut itseni kokonaan Jumalalle.
Hän tietää aivan kaiken. Hän tietää lopun ennen alkua.
Jos haluamme näytellä, olemme yksinkertaisesti typeriä.
Olen päässyt sellaisen yli.
Joka tapauksessa tiedän, että Jumala näkee ja tietää kaiken.
Ja sitten se toinen puoli...
Joskus se iskee ja sitä yrittää.
Omin voiminko? - Niin.
Olet harrastanut karatea. Elitkö silloin uskovaisena -
vai oliko se silloin, kun olit etäämmällä Jumalasta?
Se oli silloin, kun olin etäämmällä Jumalasta.
Olet joutunut kokemaan nuorena paljon kipua -
ja epäoikeudenmukaisuutta.
Karate taisi olla sinulle kuin ase Woody Allenin elokuvassa, -
suuntasit sen avulla kivun karateen.
Olenko oikeassa? - Kyllä, monessa kohtaa.
Syynä voi olla se, -
että kun on lapsena joutunut kärsimään, -
se aiheuttaa reaktion tehdä itsestä vahva -
ja panna itsensä likoon. Se voi olla ilmaisukeino.
Juutalaiset sanoivat, etteivät Massadan tapahtumat toistu, -
ja elämässäni on ollut asioita, joiden en anna toistua.
Oliko tämä yksi niistä? - Jaa-a...
Miten olet päätynyt tähän hetkeen -
karateajoistasi? Tiedän, että törmäsit rajaan, -
jota et halunnut ylittää, koska siellä oli jotain väärää.
Taistelulajeissa on tasoja, joilla juttu muuttuu henkiseksi.
Minulla se tuli eteen puolentoista vuoden jälkeen.
En voinut jatkaa eteenpäin, -
koska eteen tulivat selvät syvät hengitysharjoitukset yms., -
joiden avulla keskitettiin energiaa tiettyyn pisteeseen -
ja vapautettiin se sitten tiettynä hetkenä.
Siirryimme henkiselle tasolle, jolla sisäinen ihmiseni tunsi, -
että edessä on raja, jota en voi ylittää.
Kyse ei ollut siitä, että järki olisi varoittanut minua.
Kutsuisin sitä perustavanlaiseksi esteeksi.
Sisimmässäni oli jotain erilaista, Jumalan läsnäolo, -
vaikka en ollut aktiivisessa suhteessa Jumalan kanssa.
Se oli kuitenkin este, jota en voinut ylittää.
Nyt kun kuljet Jumalan kanssa ja Pyhä Henki on kanssasi, -
miten toimit vihantunteen ja epäoikeudenmukaisuuden kanssa?
Kun näet epäoikeudenmukaisuutta ja se vihastuttaa, mitä teet?
Esität kiperiä kysymyksiä. Nämä ovat minulle tärkeitä asioita.
Vihaan epäoikeudenmukaisuutta, ja jos näen sitä, -
haluan puuttua siihen.
Nyt olen oppinut viemään sen Jumalan eteen rukouksessa.
Joskus huudan asiat ilmoille, koska se, mitä näen tai kuulen -
tai mitä olen kokenut, on ollut niin rankkaa.
Mutta näkemäni tai kuulemani satuttaa -
ja haluan päästää sen ulos.
Joskus olen lyönyt itseäni vain ilmaistakseni -
omaa pettymystäni, turhautumistani ja vihaani.
Nykyään rukoilen, kielillä, sillä en tiedä mitä rukoilla.
Kävin hiljattain Lontoossa Alfa-kurssilla.
Siellä puhui nigerialainen henkilö, -
joka oli mukana ihmisten auttamisessa ja tukemisessa.
Hän kertoi sikäläisistä, jotka sotivat keskenään -
ja jotka tekevät asioita, joita ei osaa edes kuvitella, -
kuten paloittelevat ja syövät oman lapsensa.
Paikalla oli 4 000 ihmistä kuulemassa.
Minussa heräsi juuri se, mistä sinä puhuit.
Vääryyden tunne, jota ei voi pukea sanoiksi.
Sillä hetkellä aloin rukoilla kielillä, koko sydämestäni.
Pyysin Jumalalta, että Hän tekisi minusta ihmisen, -
joka puuttuu tällaisiin asioihin. Sidoin sen pahuuden.
Huusin Jumalalle, että tule ja muuta, tule apuun.
Pyysin myös, että kaikki paikalla olijat -
tietäisivät mitä tehdä, kun kuulevat tällaista.
Ettei vain voivoteltaisi, vaan rukoiltaisiin väkevästi -
Jeesuksen antamalla vallalla. - Sitä valtaa tarvitaan.
Timothy Keller, pastori ja teologi New Yorkista, -
sanoo, että itseä hallitsevat epäjumalat voi tunnistaa, -
samoin millaiset voimat, kuten viha, itseä hallitsevat, -
kun miettii mikä saa vihaiseksi, surulliseksi ja pelkäämään.
Siten voi pyytää Pyhää Henkeä ilmoittamaan, -
mikä etäännyttää Jumalasta.
Olet jo pisteessä, että tunteet vievät sinua lähemmäksi Jumalaa.
Oletko samaa mieltä, että tätä menetelmää voi käyttää?
Sanotaan vaikka, etten vielä vie jokaista tunnetta Jumalalle -
enkä aina ymmärrä tunteitani.
Kannattaako siis miettiä näitä kolmea asiaa?
Koin mielenkiintoisen hetken, kun Jumalan henki puhui -
ja pyysi minua kutsumaan Häntä kumppanikseni.
Sillä hetkellä asiat loksahtivat paikoilleen.
Hän ei ole kuninkaiden kuningas jossain korkeuksissa, -
vaan hyvin lähellä meitä.
Kumppaniksi siinä mielessä, että kertoisin mikä minua vaivaa.
Kerron tai huokaan asiat, rukoilen, huudan ne ilmoille.
Kun katsomme Raamatun henkilöitä, -
kaikki ovat kiihkeitä: Daavid, Mooses ja Jeesus.
Jeesus ei ole mikään nössö karitsankantaja.
Hän oppi isältään puusepän ammatin ja oli vahva.
Hän puhdisti temppelin ja sanoi, että Isän huone on rukouspaikka.
Sanoissa oli kiihkoa. Hän puuttui asioihin intohimoisesti.
Hän ei ole pehmoinen ja söpö karitsa.
Kun katsomme Paavalia ja Pietaria, he ovat samanlaisia.
Kun Jumalan henki pyysi kutsumaan Häntä kumppanikseni, -
ajatus oli, että puhun Hänelle kaikesta ja Hän puhuu minulle.
Uskon, että Jeesus tarjoaa tätä samaa jokaiselle.
Miten muutumme? Sanotaan, että olen uskova, -
etsin Jumalaa, mutta en ole vielä siinä pisteessä kuin sinä, -
että toisin joka tunteen ja ajatuksen Jumalan eteen.
Etsin sieltä sun täältä. Harrastan vähän joogaa, -
jotta pääsisin stressistä, ja luen itseapuoppaita, -
jotta ajattelisin positiivisesti.
Miten voin muuttua ja pääsen samaan pisteeseen kuin sinä?
Tästä voisi kertoa esimerkin. Sinulla on pullo, -
jossa on esimerkiksi vettä.
Jos sanotaan vertauskuvallisesti, että Pyhä Henki -
on toisessa astiassa, josta kaadetaan sinun pulloosi, -
joka on puoliksi tyhjä tai täynnä, miten vain.
Pullossa voi olla muutakin, vaikka asiat, joista äsken puhuit.
Kun pulloon kaadetaan, se alkaa valua yli.
Pullossa olleet asiat tulevat ensimmäisenä ulos, -
sitten ulos tulee puhdasta vettä. Tämä on yksi menetelmä.
Meidän täytyy pyytää joka päivä, että Pyhä Henki täyttää meidät, -
jatkuvasti, ja on kumppanimme.
Pyydä niin kuin puhuisit ystävällesi. Se on helppoa.
Sano vain "Herra, tule ja täytä minut. Tule Pyhä Henki."
Se on yksi parhaita rukouksia, joita seurakunnilla on.
Ja Hän tulee, kuten on luvannut. Jokainen voi pyytää sitä samaa.
Hän tulee sisimpäämme, ja alamme ymmärtää asioita, -
jotka ovat vääriä tai huonoja. Kuten esimerkiksi reikihoidot.
Tai jos harrastaa joogaa tai tekee jotain muuta sellaista.
Jumala tuo ne esille sisällämme. Hän näyttää meille asiat, -
jotka eivät ole Hänen mielensä mukaisia.
Hän näyttää ne asiat itse sen sijaan, että lukisi meille lakia.
Sen jälkeen on luonnollista, -
että eteen tulee este. Ihminen kuitenkin tekee kuten haluaa.
Sen vuoksi emme voi puhua pelkästä muuttumisesta.
Meidän täytyy puhua myös tavasta, jolla muutumme.
Tarvitsemme enemmän Jumalan läsnäoloa sisimpäämme.
Sillä tavalla muutumme ja pääsemme pahoista tavoista, -
tupakoinnista, juomisesta yms. paheista.
Se on keino: Jumalan sanaa ja Jumalan henkeä sisimpäämme.
Eli sen kaipauksen, josta puhuimme alussa, -
on Jumala pannut sisimpäämme, ja sen voi täyttää vain Jumala.
Tässä oli kaikki tällä kertaa. Puhuimme Jeesuksesta -
ainoana tienä pastori Veikko Võsun kanssa.
Jos koet tämän ohjelmasarjan tarpeelliseksi, tue TV7:ää.
Kiitos seurasta!
Suomennos: Maria Peltokangas